als_Latn dik_Latn sag_Latn
Ministria e Punëve të Jashtme përshëndet autoritetet ukrainase për zgjedhjet parlamentare, të cilat u zhvilluan në Ukrainë më 26 tetor 2014. Mbarëvajtja e procesit zgjedhor konfirmoi dëshirën e palëkundur të popullit ukrainas për të ecur përpara në rrugën e paqes dhe prosperitetit të gjithanshëm të vendit.
Shqipëria, si një vend kontribues në Misionin e Vëzhguesve të OSBE-ODIHR-it, përgëzon popullin e Ukrainës, i cili tregoi vlerat më të mira me zhvillimin e një procesi zgjedhor të qetë dhe me standarte demokratike, pavarësisht krizës një vjeçare dhe situatës problematike të sigurisë në dy zonat në lindje të vendit.
Ministria e Punëve të Jashtme inkurajon klasën politike, të cilës iu besua vota e 26 tetorit që të ndërtojë një platformë dialogu gjithëpërfshirëse. Kjo platformë është e rëndësishme për vijimin e reformave të nevojshme për një zhvillim të qëndrueshëm, si dhe për forcimin e sovranitetit dhe prosperitetit të saj evropian.
© Ministria e Punëve të Jashtme 2015 - Të gjitha të drejtat e rezervuara.
als_Latn als_Latn als_Latn als_Latn